Միքայել Շահրամանյան

Միքայել Անդրանիկի Շահրամանյան (հուլիսի 4, 1952(1952-07-04), Մոսկվա, ԽՍՀՄ), հայազգի ռազմական կոնստրուկտոր, շինարար, արտակարգ իրավիճակների բնագավառի գիտնական։ Տեխնիկական գիտությունների դոկտոր (1993), պրոֆեսոր (1997), Ռուսաստանի պատվավոր շինարար, Ռուսաստանի Դաշնության կառավարության գիտության և տեխնիկայի բնագավառի մրցանակի դափնեկիր (1999, 2001), ՌԴ գիտության և տեխնիկայի վաստակավոր գործիչ (2002), ՌԴ ԶՈւ գեներալ-մայոր (2002):


== Կենսագրություն ==
Միքայել Շահրամանյանը ծնվել է 1952 թվականի հուլիսի 4-ին, Մոսկվայում, Հայրենական մեծ պատերազմի մասնակիցներ Անդրանիկ և Սոֆյա Շահրամանյանների ընտանիքում։ Ավարտել է Մոսկվայի № 437 դպրոցը և 1970 թվականին ընդունվել Մոսկվայի ռազմական ակադեմիա, որն ավարտել է 1975 թվականին։ 1979 թվականից աշխատում է ՌԴ Քաղաքացիական պաշտպանության և արտակարգ իրավիճակների ԳՀԻ-ում, 1992 թվականից՝ պետական, 2000 թվականից, միաժամանակ՝ համաշխարհային երկրատեղեկատվության «Էքստրեմում» համակարգի, երկրաշարժագիտության դիտարկումների և երկրաշարժերի կանխատեսման դաշնային համակարգի գլխավոր կոնստրուկտոր, Մոսկվայի ֆիզտեխնիկական ինստիտուտի ամբիոնի վաիրչ, 2002 թվականից, միաժամանակ՝ ՌԴ գիտության և բարձր տեխնոլոգիաների կենտրոնի տնօրեն։
Մասնակցել է Չեռնոբիլի ատոմակայանի վթարի (1986), Սպիտակի երկրաշարժի  (1988 թվականի դեկտեմբեր) հետևանքների վերացման աշխատանքներին։
Աշխատանքները վերաբերում են երկրաշարժագիտությանը, երկրաշարժերի կանխատեսմանը, դրանց հետևանքների վերացմանը, ինչպես նաև արտակարգ իրավիճակների կառավարմանը և այդ բնագավառում գիտության ու գիտագործնական խնդիրների նպատակահարմար լուծմանը։ Հեղինակ է մենագրությունների։ 
ՌԴ բնական ԳԱ անդամ (2000):


== Պարգևներ և մրցանակներ ==
ՌԴ գիտության վաստակավոր գործիչ (1998)
ՌԴ Կառավարության մրցանակներ (1999, 2001)
Ռուսաստանի Դաշնության կառավարության գիտության և տեխնիկայի բնագավառի մրցանակ (2000, 2002)
Պ. Կապիցայի արծաթե (2002), գիտության և տեխնիկայի գյուտերի համար՝ 3 ոսկե, 2 արծաթե, 1 բրոնզե (Բրյուսել, Ժնև, Սեուլ) մեդալներ
ՄԱԿ-ի գերազանցության վկայագիր (2002) «բնական աղետների հետևանքների մեղմացման խնդրի լուծման գործում ունեցած նշանակալի ներդրման համար»
«ԽՍՀՄ գյուտարար» կրծքանշան (1983)
Ռուսաստանի Արտակարգ իրավիճակների նախարարության «Պատվո նշան»
«Ռուսաստանի պատվավոր շինարար» կրծքանշան


== Աշխատություններ ==
Космические образовательные технологии: инвестиции в будущее : теория и практика / под ред. М. А. Шахраманьяна [и др.]. — М.; Можайск: Калужский обл. ин-т повышения квалификации работников образования : Можайский полиграфкомбинат, 2009. — 775 с. — (Новая космическая эра в образовании). — 1000 экз. — ISBN 978-5-93336-062-9
Шахраманьян М. А. Новые информационные технологии в задачах обеспечения национальной безопасности России : (Природ.-техног. аспекты). — М.: ФЦ ВНИИ ГОЧС, 2003. — 397 с. — 1500 экз. — ISBN 5-93970-019-5
Шахраманьян М. А. Оценка сейсмического риска и прогноз последствий землетрясений в задачах спасения населения : (Теория и практика). — 2-е изд., перераб. и доп. — М.: ВИИ ГОЧС, 2000. — 189 с. — 500 экз. — ISBN 5-93970-001-2
Шахраманьян М. А., Фролов М. П., Глебов В. Ю. и др. Основы безопасности жизнедеятельности : Учеб. пособие для 10 кл. общеобразоват. учреждений : С мультимед. учеб. пособием в оболочке TeachPRO на CD-ROM / Под общ. ред. С. К. Шойгу и др. — 2-е изд. — М.: ФЦ ВНИИ ГОЧС, 2003. — 335 с. — 1000 экз. — ISBN 5-93970-020-9


== Ծանոթագրություններ ==